**Tájékoztató a szakdolgozatról és záróvizsgáról (alapképzés)**

*A tájékoztatóban foglalt határidők előzetes tájékoztatásul szolgálnak, a változtatás jogát a Kar fenntartja.*

**A képzés záróvizsgával zárul, amely két részből áll: a szakdolgozat védéséből valamint a szóbeli vizsgából.**

**Szakdolgozat:**

·A más intézménynél írt szakdolgozat nem elfogadható.

·A képzés lezárásához szakdolgozat szükséges (tartalmi és formai követelmény a TVSZ 77. §-ban található).

·A szakdolgozatnak tartalmaznia kell az alábbiakat: legalább 52.000 karakter törzsszöveg (szóközzel), ezen felül borító, tartalomjegyzék, irodalomjegyzék.

·Felhívjuk a figyelmüket arra, hogy hivatkozni kell, oldalszám pontosan minden átemelt gondolatra (meg kell jelölni: szerző, szerkesztő, cím, kiadás helye, kiadó, kiadás éve, oldalszám).

·Felhívjuk a figyelmüket arra, hogy a szakdolgozathoz téma és konzulens szükséges.
**A témaválasztó lap leadási határideje 2017. december 16.
A formanyomtatvány az alábbi linken érhető el ÁJK\_Szakdolgozat\_Zarodolgozat\_Temavalaszto\_alap\_FOKSZ néven (illetve a Tanulmányi Osztályon is beszerezhető):**

[**http://www.kre.hu/ajk/index.php/2015-10-20-12-12-54/letoltheto-nyomtatvanyok.html**](http://www.kre.hu/ajk/index.php/2015-10-20-12-12-54/letoltheto-nyomtatvanyok.html)

 **A szakdolgozati témakörök az alábbi linken találhatók meg:**

[**http://www.kre.hu/ajk/index.php/tarsadalomtudomanyok-es-nemzetkozi-tanulmanyok-intezete.html**](http://www.kre.hu/ajk/index.php/tarsadalomtudomanyok-es-nemzetkozi-tanulmanyok-intezete.html)

·Konzulens lehet:

- tudományos fokozattal rendelkező, az Egyetemmel munkaviszonyban álló főállású oktató, tudományos kutató***;***

- tudományos fokozattal nem rendelkező, az Egyetemmel munkaviszonyban álló oktató, tudományos kutató esetében dékáni engedély szükséges

·Szakdolgozat leadási határideje: **2018. május 02.**

**Szóbeli záróvizsga:**

·A szóbeli záróvizsgára tételekből kell felkészülnie a hallgatónak. A tételek a tavaszi félév elején Neptunban kerülnek majd kiküldésre. A vizsga során, a komplex, átfogó kérdésekre gyakorlati válaszokat várnak.

·A **záróvizsgára a szakdolgozat leadása** (legkésőbb: 2018. május 02**.**) **után tudnak jelentkezni** Neptunon keresztül (az időpontról tájékoztatást fogunk küldeni).

·A **záróvizsgára előreláthatólag 2018. június hónapban kerül sor.**

Üdvözlettel:

KRE-ÁJK Tanulmányi Osztály